钦定古今图书集成/明伦汇编/官常典/第503卷 > 侯赟
## 钦定古今图书集成/明伦汇编/官常典/第503卷 > 侯赟

按《宋史》本传：“赟，并州太原人。父义，汉辽州刺史，赟以
荫补殿前承旨。周显德中，再迁至供奉官。江南复命，
领三门集津发运使。宋初，为诸卫将军。先是，朝廷岁
仰关中榖麦以给用，赟掌其事，历三十年，国用无阙，
累迁至右武卫将军。开宝中，历知建安军、扬、徐二州，
皆有善政。太宗即位，移知福州，改右卫将军。太平兴”
国二年，钱俶初纳土，诏赟驰往两浙诸州，阅视军储
刍茭。累迁右卫大将军。七年，知灵州，按视蕃落，宴犒
以时，得边士心，部内大治。迁左卫，在朔方凡十馀年。
上念久次，求可代者而难其人。淳化二年，卒于官，年
七十四。赠本卫上将军。